rejauldu/bengali-wikipedia huggingface dataset:
আমরফিয়া (Amorphea) একটি ট্যাক্সোনমিক অতিগোষ্ঠী যার মধ্যে বেজাল অ্যামিবোজোয়া ও ওবাজোয়া অন্তর্গত। ওবাজোয়ার অন্যতম সদস্য ওপিস্থকোন্ট, যার মধ্যে আবার ছত্রাক, প্রাণী ও কোয়ানোফ্ল্যাজেলেট অন্তর্গত। ২০০২ সালে টমাস ক্যাভালিয়ার-স্মিথ এই গোষ্ঠীর সদস্যদের ট্যাক্সোনমিক সাদৃশ্যের প্রথম প্রস্তাব ও বর্ণনা করেছিলেন।  ২০১২ সালে প্রোটোজোয়ার শ্রেণিবিন্যাসের স্বীকৃত সংস্থা ইন্টারন্যাশনাল সোসাইটি অব প্রোটিস্টোলজিস্টস (আইএসওপি) "ইউনিকোন্ট" (Unikont) নামের জায়গায় "আমরফিয়া" ব্যবহার করার সুপারিশ করেছিল, কারণ একটি প্রকল্পিত সাইনাপোমর্ফির উপর ভিত্তি করে "ইউনিকোন্ট" নামটি এসেছে, যা পরে আইএসওপি-র লেখকবৃন্দ ও অন্যান্য বিজ্ঞানীরা প্রত্যাখ্যান করেছিল।  আমরফিয়ার সদস্যদের মধ্যে অ্যামিবোজোয়া, ওপিস্থকোন্ট, ও আপুসোমোনাডা উল্লেখযোগ্য।  গোষ্ঠীর মধ্যে ট্যাক্সোনমিক সংশোধন টমাস ক্যাভালিয়ার-স্মিথ আমরফিয়ার দুটি নতুন পর্বের প্রস্তাব করেছিলেন: সালকোজোয়া যার একটি উপপর্ব আপুসোজোয়া (আপুসোমোনাডিডা ও ব্রেভিয়াশিয়া), আর ভ্যারিসালকা, যার অন্তর্গত উপপর্ব ডাইফাইলাশিয়া, ডিস্কোজেলিডা, ম্যান্টামনাডিডি, প্ল্যানোমনাডিডা ও রিজিফিলিডা।  ক্যাভালিয়ার-স্মিথের পরবর্তী কর্মের মাধ্যমে দেখা যায় যে সালকোজোয়া প্যারাফাইলেটিক। আপুসোজোয়াকেও প্যারাফাইলেটিক হিসাবে মনে করা হয়েছে। ভ্যারিসালকার সংজ্ঞা বিবর্ধিত করা হয়েছে যাতে প্ল্যানোমনাড, ম্যান্টামনা ও কলোডিকটাইয়ন অন্তর্গত হয়। প্ল্যানোমনাড ও ম্যান্টামনার জন্য গ্লিসোডিসিয়া নামে আরেকটা ট্যাক্সন তৈরি করা হয়েছে। অবশ্য এরূপ সংশোধিত শ্রেণিবিন্যাস নিশ্চিত প্রমাণের অপেক্ষায় রয়েছে।  অ্যামিবোজোয়া সম্ভবত মনোফাইলেটিক আর তার দুটি প্রধান শাখা রয়েছে: কনোজা ও লবোজা। কনোজাকে আবার বায়ুজীবী নিম্নপর্ব সেমিকনোসিয়া (মাইসেটোজোয়া ও ভ্যারিওসিয়া) এবং গৌণভাবে অ-বায়ুজীবী আর্কামিবাতে বিভক্ত। লবোজার মধ্যে সবই নন-ফ্ল্যাজেলেটেড লবোজ অ্যামিবা এবং এটি দুটি শ্রেণিতে বিভক্ত: সমতল কোষযুক্ত ডিস্কোজিয়া এবং নলাকৃতি সিউডোপডিয়াম-যুক্ত টিউবিউলিনিয়া।  শ্রেণিবিন্যাস আমরফিয়া গোষ্ঠীর মধ্যে সুকেন্দ্রিক কোষ রয়েছে যা বেশিরভাগ ক্ষেত্রে হয় একটি একক আবির্ভূত ফ্ল্যাজেলাম রয়েছে কিংবা তারা ফ্ল্যাজেলাম-বিহীন অ্যামিবা। এই গোষ্ঠীর সদস্য ওপিস্থকোন্ট (ছত্রাক, প্রাণী ও সম্পর্কিত জীব) এবং অ্যামিবোজোয়া। অন্যদিকে, অন্যান্য সুপরিচিত সুকেন্দ্রিক গোষ্ঠীদের ক্ষেত্রে ব্যতিক্রমসহ দুটি আবির্ভূত ফ্ল্যাজেলাম থাকে, আর এদের অনেকসময় বাইকোন্ট বলা হয়। বাইকোন্টের সদস্য আর্কিপ্লাস্টিডা (উদ্ভিদ ও সম্পর্কিত জীব) এবং এসএআর উপগোষ্ঠী (ক্রিপ্টিস্ট, টেলোনেমিয়া, পিকোজোয়া ও হ্যাপ্টিস্ট)।  বৈশিষ্ট্য আমরফিয়া গোষ্ঠীর ত্রি-জিন সংমিশ্রণ রয়েছে যা বাইকোন্ট গোষ্ঠীর নেই। আমরফিয়ায় সংমিশ্রিত তিনটি জিন কার্বামোইল ফসফেট সিনথেজ, ডাইহাইড্রোওরোটেজ ও ট্রান্সফারেজ—এই পিরিমিডিন নিউক্লিওটাইডগুলির সংশ্লেষণের জন্য উৎসেচক এনকোড করে। এর জন্য এক জোড়া সংমিশ্রণ আবশ্যক, যা এক বিরল জোড়া ঘটনা, আর এটি ওপিস্থকোন্ট ও অ্যামিবোজোয়ার সাধারণ বংশের তত্ত্বকে সমর্থন করে।  ক্যাভালিয়ার-স্মিথ প্রথমদিকে প্রস্তাব করেছিলেন যে বংশগতভাবে ইউনিকোন্টের একক ফ্ল্যাজেলাম ও একক বেজাল বডি ছিল। তবে এটা অসম্ভব, কারণ সাধারণ বাইকোন্টের মতো ফ্ল্যাজেলেটেড ওপিস্থকোন্ট এবং ব্রেভিয়েটা-সহ কিছু ফ্ল্যাজেলেটেড অ্যামিবোজোয়াতে দুটি বেজাল বডি রয়েছে, যদিও বেশিরভাগ ইউনিকোন্টের ক্ষেত্রে কেবল একটা বেজাল বডি ফ্ল্যাজেলেটেড। সাধারণ প্রাণিকোষে সেন্ট্রিওলের গঠনেও এরকম জোড়া বিন্যাস পাওয়া যায়। গোষ্ঠীটির নাম এরকম হওয়ার সত্ত্বেও সমস্ত ইউনিকোন্টের সাধারণ পূর্বপুরুষ সম্ভবত দুটি বেজাল বডির একটি কোষ ছিল।  তথ্যসূত্র  বহিঃসংযোগ    Tree of Life.org
আব্দুল হান্নান বলতে বোঝাতে পারে:   আব্দুল হান্নান (রাজনীতিবিদ) –বাংলাদেশের মুক্তিযোদ্ধা ও রাজনীতিবিদ ছিলেন।  আব্দুল হান্নান (জঙ্গি) –বাংলাদেশী সন্ত্রাসী ছিলেন।   আরও দেখুন    এম. এ. হান্নান –বাংলাদেশের একজন রাজনীতিবিদ প্রধান।  শাহ আবদুল হান্নান –বাংলাদেশী অর্থনীতিবিদ।  শেখ আব্দুল হান্নান –বাংলাদেশ বিমান বাহিনীর বর্তমান প্রধান।  ফকির আবদুল মান্নান শাহ –রাজনীতিবিদ, এমএলএ ও পাকিস্তানের মন্ত্রী ছিলেন।  হান্নান সরকার –বাংলাদেশ ক্রিকেট দলের সদস্য ছিলেন।
জোর্জে আলেকসান্দার মিলাইলোভিচ (; জন্ম: ১০ নভেম্বর ১৯৯৮; জোর্জে মিলাইলোভিচ নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব কলোরাডো র‍্যাপিডস এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, মিলাইলোভিচ মার্কিন যুক্তরাষ্ট্র অনূর্ধ্ব-১৯ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৯ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ১১ ম্যাচে ৩টি গোল করেছেন।  প্রারম্ভিক জীবন জোর্জে আলেকসান্দার মিলাইলোভিচ ১৯৯৮ সালের ১০ই নভেম্বর তারিখে মার্কিন যুক্তরাষ্ট্রের ফ্লোরিডায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিলাইলোভিচ মার্কিন যুক্তরাষ্ট্র অনূর্ধ্ব-১৯ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৬ সালের ৩রা ফেব্রুয়ারি তারিখে তিনি মার্কিন যুক্তরাষ্ট্র অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। মিলাইলোভিচ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০১৯ সালের ২৮শে জানুয়ারি তারিখে, ২০ বছর, ২ মাস ও ১৮ দিন বয়সে, ডান পায়ে ফুটবল খেলায় পারদর্শী মিলাইলোভিচ পানামার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://us.soccerway.com/matches/2019/01/28/world/friendlies/united-states-of-america/panama/2944650/ তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3136472 ম্যাচটি মার্কিন যুক্তরাষ্ট্র ৩–০ গোলের ব্যবধানে জয়লাভ করেছিল।https://www.national-football-teams.com/matches/report/22095/Usa_Panama.html মার্কিন যুক্তরাষ্ট্রের হয়ে অভিষেকের বছরে মিলাইলোভিচ সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেক ম্যাচেই তিনি মার্কিন যুক্তরাষ্ট্রের জার্সি গায়ে প্রথম গোলটি করেছেন; উক্ত ম্যাচের ৪০তম মিনিটে কোরি বায়ার্ডের অ্যাসিস্ট হতে মার্কিন যুক্তরাষ্ট্রের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০১৯  ৫  ১ ২০২০  ১  ০ ২০২৩  ৫  ২ সর্বমোট  ১১  ৩  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কলোরাডো র‍্যাপিডসের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ম্যাসেডোনীয় বংশোদ্ভূত মার্কিন ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:২০১৯ কনকাকাফ গোল্ড কাপের খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড়
স্যারা লুইজ হিথ পেলিন (; জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের রাজনীতিবিদ, রাজনৈতিক ভাষ্যকার, লেখিকা ও বাস্তবমুখী টিভির একজন ব্যক্তিত্ব যিনি ২০০৬ থেকে ২০০৯ সাল পর্যন্ত দেশটির আলাস্কা অঙ্গরাজ্যের গভর্নর হিসেবে দায়িত্ব পালন করেন। তিনি ২০০৮ সালের মার্কিন রাষ্ট্রপতি নির্বাচনে রিপাবলিকান পার্টির পক্ষে রাষ্ট্রপতি পদপ্রার্থী জন ম্যাকেইনের সাথে জুটি বেঁধে মার্কিন যুক্তরাষ্ট্রের উপ-রাষ্ট্রপতি পদের জন্য প্রতিদ্বন্দ্বিতা করেন ও সেখানে ডেমোক্র্যাটিক পার্টির জোসেফ বাইডেনের কাছে পরাজিত হন।  পেলিন ১৯৯২ থেকে ১৯৯৬ সাল পর্যন্ত আলাস্কার ওয়াসিলা নগরীর নগর পরিষদের সদস্য ছিলেন। ১৯৯৬ থেকে ২০০২ পর্যন্ত এ শহরের নগরপ্রধান ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্বিতা করে বিফল হন, ও তারপরে ২০০৩ থেকে ২০০৪ সাল পর্যন্ত আলাস্কা অয়েল অ্যান্ড গ্যাস কনজার্ভেশন কমিশন-এর (আলাস্কা খনিজ তেল ও গ্যাস সংস্থা) প্রধান ছিলেন। তিনি ২০০৬ সালের নভেম্বরে আলাস্কার গভর্নর নির্বাচিত হন।  তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে মার্কিন যুক্তরাষ্ট্রের উপ-রাষ্ট্রপতি পদে প্রতিদ্বন্দ্বিতা করেন।   বহিঃসংযোগ   Official Campaign Website for McCain/Palin 2008  Alaska Office of Governor Sarah Palin  Ongoing news and commentary from The Anchorage Daily News  Ongoing news and commentary from The New York Times  Sarah Palin rumor control from Snopes  Republican Convention Spin and Sliming Palin rumor control from FactCheck.org  NOW: Meet Sarah Palin  video from PBS  Charlie Gibson Interviews Sarah Palin from ABC News, September 2008  One-On-One with Sarah Palin  transcripts and videos from CBS News with Katie Couric, September 2008  বিষয়শ্রেণী:১৯৬৪-এ জন্ম বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:রক্ষণশীল বিষয়শ্রেণী:মার্কিন রাজনীতিবিদ বিষয়শ্রেণী:নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন সুন্দরী প্রতিযোগিতা বিজয়ী বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:২০০৮ মার্কিন উপ-রাষ্ট্রপতি প্রার্থী বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:সৌন্দর্যের রানি-রাজনীতিবিদ
শাংচেং স্পোর্টস সেন্টার স্টেডিয়াম হল চীনের হাংচৌতে অবস্থিত একটি স্টেডিয়াম। এটি ১৯তম এশিয়ান গেমসের একটি ভেন্যু ছিল এবং কিছু আন্তর্জাতিক ফুটবল ম্যাচ আয়োজন করেছে এবং ১৩,৫৪৪ জনের ক্ষমতা রয়েছে।Shangcheng Sports Centre Stadium at hangzhou2022.cn Asian Games 2023: List of all competition venues sportstar.thehindu.com এটি ২০০৯ সালের সেপ্টেম্বরে খোলা হয়েছিল এবং ১৯তম এশিয়ান গেমসের জন্য এপ্রিল ২০১৯ সালে সংস্কার করা হয়েছিল।  তথ্যসূত্র  বিষয়শ্রেণী:হাংচৌয়ের ফুটবল মাঠ বিষয়শ্রেণী:২০২২ এশিয়ান গেমসের মাঠ বিষয়শ্রেণী:হাংচৌর ক্রীড়া মাঠ
ময়নামতি মেডিকেল কলেজ হলো কুমিল্লা শহরে অবস্থিত একটি বেসরকারি মেডিকেল কলেজ। কলেজটি 'ময়নামতি' নাম ধারণ করেছে কুমিল্লার ঐতিহ্যকে ধারণ করেই। মানব সেবা ও মুক্তিযুদ্ধের চেতনায় গড়ে উঠা এই কলেজটি উদ্ভোধন করেছেন গণপ্রজাতন্ত্রী বাংলাদেশ সরকারের সাবেক প্রধানমন্ত্রী শেখ হাসিনা।  *প্রতিষ্ঠাকাল: কলেজটি প্রতিষ্ঠিত হয় ২০১১ সালে।  *কার্যক্রম:কলেজটি স্বাস্থ্য শিক্ষায় ভূমিকা রাখার পাশাপাশি  প্রতিবছর তৈরি করছে শত শত চিকিৎসক যারা শহর থেকে শুরু করে গ্রামের প্রত্যন্ত অঞ্চলের মানুষের কাছে পৌঁছে দিচ্ছে স্বাস্থ্য সেবা। কুমিল্লা অঞ্চলের মানুষ ছাড়া দূর-দূরান্ত থেকেও মানুষ এখানে এসে আধুনিক ও উন্নত চিকিৎসা সেবা গ্রহণ করছে প্রতিনিয়ত। এছাড়া অনেক গরীব ও অসহায় রোগীরাও এখান থেকে স্বল্প মূল্যে, কিছু কিছু ক্ষেত্রে বিনামূল্যে চিকিৎসা সেবা গ্রহণ করছেন।  *ফলাফল: ২০১১ সালে প্রতিষ্ঠিত হওয়ার পর থেকেই কলেজটি চট্রগাম বিশ্ববিদ্যালয়ের অধীনে অনুষ্ঠিত পেশাগত পরীক্ষা গুলোতে প্লেস ও বিভিন্ন বিষয়ে অনার্স মার্ক ভালো ফলাফল অর্জন করে আসছে।  *পরিবেশ: কলেজের পরিবেশ অত্যন্ত সুন্দর ও নান্দ্যনিক। কলেজটিতে রয়েছে জাতির পিতা বঙ্গবন্ধু শেখ মুজিবুর রহমানের একটি দেয়াল ছবি। এছাড়াও আছে শহীদ মিনার, একটি সুরম্য মসজিদ ও লেক।  এছাড়া বহুতল বিশিষ্ট হাসপাতাল ভবন, একাডেমিক ভবন, ছাত্র-ছাত্রীদের জন্যে আলাদা হোষ্টেল ভবনত রয়েছেই।  *শিক্ষার পরিবেশ: কলেজের শিক্ষার পরিবেশ অত্যন্ত ভারসাম্যপূর্ণ এবং রাজনীতি মুক্ত। শিক্ষা দানের জন্যে রয়েছে দক্ষ ও অভিজ্ঞ শিক্ষক মন্ডলি। কলেজের বিশাল লাইব্রেরীতে ছাত্ররা মনরোম পরিবেশে পড়া শুনা করার সুযোগ পায়। *অন্যান্য কার্যক্রম: এখানে নিয়মিত শিক্ষা কার্যক্রমের পাশাপাশি  বিভিন্ন স্বাস্থ্য বিষয়ক সেমিনার, কালচারাল প্রোগ্রাম ও খেলাধূলার আয়োজন করা হয়ে থাকে।   তথ্যসূত্র   বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:কুমিল্লা জেলার মহাবিদ্যালয়  বিষয়শ্রেণী:বাংলাদেশের হাসপাতাল বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
ওয়েস্ট ইন্ডিজ ক্রিকেট দল ইংল্যান্ড ক্রিকেট দলের বিরুদ্ধে ৩টি টেস্ট ম্যাচ খেলতে জুলাই ২০২৪ সালে ইংল্যান্ড সফর করছিল। টেস্ট সিরিজটি ২০২৩–২০২৫ আইসিসি বিশ্ব টেস্ট চ্যাম্পিয়নশিপের অংশ হিসেবে অনুষ্ঠিত হয়েছিল। ২০২৩ সালের জুলাইয়ে, ইংল্যান্ড এবং ওয়েলস ক্রিকেট বোর্ড (ইসিবি) ২০২৪ সালের হোম সূচির অংশ হিসেবে ম্যাচের সময়সূচিগুলি নিশ্চিত করেছিল। ইংল্যান্ড ৩–০ ব্যবধানে সিরিজ জয় করেছিল।  দলীয় সদস্য  বেন স্টোকস (অধি:)  জেমস অ্যান্ডারসন  গাস অ্যাটকিনসন  শোয়েব বশির  হ্যারি ব্রুক  জ্যাক ক্রলি  বেন ডাকেট  ড্যান লরেন্স  ডিলন পেনিংটন  অলি পোপ  ম্যাথু পটস  জো রুট  জেমি স্মিথ (উই:)  ক্রিস উকস  মার্ক উড  ক্রেগ ব্রেদওয়েট (অধি:)  আলজারি জোসেফ (সহ-অধি:)  অ্যালিক আথানাজে  জশুয়া দা সিলভা (উই:)  জেসন হোল্ডার  কাভেম হজ  তেভিন ইমলাচ  শামার জোসেফ  জেরেমিয়া লুইস  মিকাইল লুইস  জ্যাকারি ম্যাককাস্কি  কার্ক ম্যাকেঞ্জি  গুডাকেশ মোতি  কেমার রোচ  জেডেন সিলস  কেভিন সিনক্লেয়ার  আকিম জর্ডান  ২০২৪ সালের ২৭শে জুন তারিখে, কেমার রোচ হাঁটুর আঘাতের কারণে সিরিজ থেকে ছিটকে যান; তার বদলি হিসেবে জেরেমিয়া লুইসের নাম ঘোষণা করা হয়েছিল। ২০২৪ সালের ২৪শে জুলাই তারিখে, জেরেমিয়া লুইস হ্যামস্ট্রিং ইনজুরির কারণে সিরিজ থেকে ছিটকে যান, তার বদলি হিসেবে আকিম জর্ডানকে দলে নেওয়া হয়েছিল।  ইংল্যান্ডের জেমস অ্যান্ডারসন তাকে প্রথম টেস্টের জন্য মনোনীত করা হয়েছিল, তিনি এরপরই টেস্ট ক্রিকেট থেকে অবসরের ঘোষণা দিয়েছেন। ১৩ জুলাই ২০২৪ তারিখে, দ্বিতীয় টেস্টে মার্ক উডকে ইংল্যান্ড দলে অন্তর্ভুক্ত করা হয়েছিল।   প্রস্তুতি ম্যাচ  ৩ দিনের প্রস্তুতি ম্যাচ   টেস্ট সিরিজ ১ম টেস্ট       ২য় টেস্ট  ৩য় টেস্ট     তথ্যসূত্র  টীকা   বহিঃসংযোগ   ইএসপিএনক্রিকইনফোতে সিরিজের প্রধান পাতা  বিষয়শ্রেণী:২০২৪-এ ইংরেজ ক্রিকেট ২০২৪ বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৪-এ ওয়েস্ট ইন্ডিজ ক্রিকেট
বহুবিবাহ এবং নাগরিক বহুবিবাহ বাংলাদেশে বৈধ কিন্তু ১৯৬১ সালের একটি আইন অনুযায়ী সীমাবদ্ধ, যদিও প্রথাটি দ্রুত হ্রাস পাচ্ছে। পিউ রিসার্চ সেন্টারের একটি সমীক্ষা অনুযায়ী বাংলাদেশী পুরুষদের মধ্যে ১% এরও কম বহুবিবাহ করে যা বহুবিবাহের অনুমতি দেয় এমন অন্যান্য দেশে পাওয়া গড় হারের তুলনায় অনেক কম। কিছু শহর বহুবিবাহ প্রথার উপরও মোটা কর আরোপ করেছে, পুরুষের প্রতিটি নতুন স্ত্রীর প্রতি কর বৃদ্ধির সাথে। একজন বাংলাদেশী মুসলিম পুরুষ একই সাথে চারটি স্ত্রীকে বিয়ে করতে পারে তবে বিদ্যমান স্ত্রীদের কাছ থেকে অনুমতি নিতে হবে। বাংলাদেশে একজন হিন্দু পুরুষ কতজন স্ত্রী গ্রহণ করতে পারে তার কোনো নির্দিষ্ট সীমা নেই।   হিন্দু পারিবারিক আইন  হিন্দু পারিবারিক আইন বাংলাদেশে হিন্দুদের ব্যক্তিগত জীবন নিয়ন্ত্রণ করে। হিন্দুধর্মে বহুবিবাহ একটি পাপ এবং শুধুমাত্র বিবাহবিচ্ছেদের পরে বা জীবনসঙ্গীর কেউ মারা গেলে সঙ্গী পরবর্তী বিয়ে করতে পারে।   মুসলিম পারিবারিক আইন  মুসলিম পারিবারিক আইন বাংলাদেশের মুসলিম সম্প্রদায়ের বহুবিবাহকে নিয়ন্ত্রণ করে। ৬. (১) কোন পুরুষ, একটি বিদ্যমান বিবাহের টিকে থাকার সময়, সালিশি পরিষদের লিখিত পূর্ব অনুমতি ছাড়া, অন্য বিবাহের চুক্তি করতে পারবে না, অথবা এই ধরনের অনুমতি ছাড়া চুক্তিকৃত কোন বিবাহ নিবন্ধিত হবে না ৬[ মুসলিম বিবাহ এবং বিবাহবিচ্ছেদ (নিবন্ধন) আইন, ১৯৭৪ (১৯৭৪ সালের LII)]। (২) উপ-ধারা (১) এর অধীনে অনুমতির জন্য একটি আবেদন নির্ধারিত ফি সহ, এবং প্রস্তাবিত বিবাহের কারণগুলি এবং বিদ্যমান স্ত্রী বা স্ত্রীদের সম্মতি প্রাপ্ত হয়েছে কিনা তা উল্লেখ করবে। (৩) উপ-ধারা (২) এর অধীনে আবেদন প্রাপ্তির পরে, চেয়ারম্যান আবেদনকারী এবং তার বিদ্যমান স্ত্রী বা স্ত্রীদের প্রত্যেককে একজন প্রতিনিধি মনোনীত করতে বলবেন, এবং প্রস্তাবিত বিবাহের প্রয়োজনীয়তা সন্তুষ্ট হলে এইভাবে গঠিত আরবিট্রেশন কাউন্সিল করতে পারে। এবং ন্যায্য, অনুদান, এই ধরনের শর্ত সাপেক্ষে, যদি থাকে, উপযুক্ত বলে বিবেচিত হতে পারে, অনুমতির জন্য আবেদন করা হয়েছে। (৪) আবেদনের সিদ্ধান্ত নেওয়ার সময় সালিশি পরিষদ সিদ্ধান্তের জন্য তার কারণগুলি লিপিবদ্ধ করবে এবং যে কোনও পক্ষ, নির্ধারিত পদ্ধতিতে, নির্ধারিত সময়ের মধ্যে, এবং নির্ধারিত ফি প্রদানের পরে, সহকারী জজের কাছে পুনর্বিবেচনার জন্য আবেদন করতে পারে। সংশ্লিষ্ট এবং তার সিদ্ধান্ত চূড়ান্ত হবে এবং কোন আদালতে প্রশ্ন করা হবে না। (৫) যে কোন পুরুষ সালিসি পরিষদের অনুমতি ছাড়া অন্য বিবাহের চুক্তি করবে- (ক) বর্তমান স্ত্রী বা স্ত্রীদের কারণে মোহরানার সম্পূর্ণ অর্থ অবিলম্বে পরিশোধ করতে হবে, যদি তা পরিশোধ না করা হয়, ভূমি রাজস্ব বকেয়া হিসাবে আদায়যোগ্য হবে; এবং (খ) অভিযোগের ভিত্তিতে দোষী সাব্যস্ত হলে সাধারণ কারাদণ্ড যা এক বছর পর্যন্ত হতে পারে, বা ৯[দশ হাজার টাকা] জরিমানা, বা উভয় দণ্ডে দণ্ডিত হতে পারে।   স্থানীয় আইন  রাজশাহীতে অতিরিক্ত বউয়ের ওপর কর আরোপ করা হয়েছে। রাজশাহী মহানগরের সাবেক মেয়র মিজানুর রহমান মিনু বলেছেন, “বহুবিবাহ একটি অসম্মানজনক ও সেকেলে কাজ।”   তথ্যসূত্র   বিষয়শ্রেণী:দেশ অনুযায়ী বহুবিবাহ বিষয়শ্রেণী:এশিয়ায় বহুবিবাহ
হুগো এবের্লেইন  (; (৪ মে, ১৮৮৭ – ১৬ অক্টোবর, ১৯৪১) ছিলেন একজন জার্মান কমিউনিস্ট। স্পার্টাকাস লীগের অন্যতম নেতা এবং জার্মানির কমিউনিস্ট পার্টির কেন্দ্রীয় কমিটির সদস্য। তিনি আরো ছিলেন কমিন্টার্নের প্রথম, চতুর্থ ও সপ্তম কংগ্রেসের প্রতিনিধি এবং ১৯৩৫-১৯৩৭ সালে কমিন্টার্নের কার্যকরী কমিটির আন্তর্জাতিক কন্ট্রোল কমিশনের সদস্য।ভ. ই. লেনিন, আন্তর্জাতিক কমিউনিস্ট আন্দোলনের ঐক্য প্রসঙ্গে; প্রগতি প্রকাশন, মস্কো; ১৯৭৩; পৃষ্ঠা-৪৪২। ১৯৩৩ সালে জার্মানিতে নাৎসিরা ক্ষমতায় এলে এবের্লেইন সোভিয়েত ইউনিয়নে পালিয়ে আসেন এবং হোটেল লাক্স-এ উদ্বাস্তু হিসেবে অবস্থান করেন।Hermann Weber, Hotel Lux - Die deutsche kommunistische Emigration in Moskau (PDF) Konrad-Adenauer-Stiftung No. 443 (October 2006), p. 58. Retrieved November 12, 2011  ১৯৩৭ সালের জুলাইতে তিনি স্তালিনের মহাদুর্যোগে দশ দিন প্রশ্নোত্তর ও নির্যাতনের সম্মুখীন হন। ১৯৩৮ সালের এপ্রিলে তাকে লেফরতোভ জেলে আনা হয়, ১৯৩৯ সালে ভরতুকা গুলাগে তার ১৫ বছরের জেল হয়। ১৯৪১ সালে তিনি মস্কো ফিরে আসেন, ১৯৪১ সালের ১৬ অক্টোবর তাকে হত্যা করা হয়। পরে পূর্ব জার্মানিতে তাকে জাতীয় বীর হিসেবে সম্মানিত করা হয় এবং জনতার জাতীয় বাহিনীতে তার নামে একটি রেজিমেন্টের নামকরণ করা হয়।   তথ্যসূত্র    বহিঃসংযোগ   Founding congress of the KPD (Spartakus) December 31, 1918  বিষয়শ্রেণী:১৮৮৭-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:জার্মানির রাজনীতিবিদ বিষয়শ্রেণী:সমাজ-গণতন্ত্রী বিষয়শ্রেণী:জার্মানির কমিউনিস্ট পার্টির রাজনীতিবিদ বিষয়শ্রেণী:১৯৪৪-এ মৃত্যু বিষয়শ্রেণী:জার্মানির সমাজ গণতন্ত্রী পার্টির রাজনীতিবিদ
thumb|রেসট্র্যাক প্লায়ার একটি চলমান পাথর। চলমান পাথর প্রকৃতির এক বিস্ময়, যে পাথরগুলো আপাতদৃষ্টিতে মনে হয় নিজে নিজেই স্থান পরিবর্তন করে। পাথরগুলিকে চলমান অবস্থায় কেউ কখনো দেখেনি, তবুও পাতলা কাদার স্তরে রেখে যাওয়া ছাপ থেকে পাথরগুলোর স্থান পরিবর্তন নিশ্চিত হওয়া যায়। কিছু কিছু পাথরের কয়েকশ পাউন্ড পর্যন্ত ওজন হয়, এই ভারি ভারি পাথরগুলো কীভাবে এক স্থান থেকে অন্য স্থানে যায়, সে রহস্য আজও উন্মোচিত হয়নি। পাথরের ট্রেইলে রেখে যাওয়া সূক্ষ্ম ছাপ থেকে বোঝা যায় পাথরগুলো এমন সময়ে স্থান পরিবর্তন করে যখন উপত্যকায় পাতলা কাদামাটির আস্তরণ থাকে। মানুষ বা অন্য কোনো প্রাণীর দ্বারা পাথরের স্থান পরিবর্তন হওয়ার সম্ভাবনা থাকলেও আশেপাশের কাদায় তাদের কোনো চিহ্ন পাওয়া যায় না।  ক্যালিফোর্নিয়ার রেসট্র্যাক প্লায়া, ডেথ ভ্যালিতে এমন বিশ্বয়কর ঘটনাটি বিশেষজ্ঞদের নজরে আসে ১৯৪৮ সালে। হঠাৎ তীব্র বাতাস, কাদামাটি, বরফ, তাপমাত্রার তারতম্য প্রভৃতি বিষয়সমূহ পাথরের সরে যাওয়ার পেছনে কারণ বলে বিজ্ঞানীরা মনে করলেও পাথরের চলার পথের ভিন্নতার কারণে রহস্য থেকেই যায়। পাথরগুলোর এক একটি কয়েক বছর ধরে চলে। কখনো সরল পথে, কোনোটি বাঁকানো পথে পরিভ্রমণ করে। এমনও হয় দুটি পাথর সমান্তরালে কিছুদূর পর ঠিক বিপরীত দিকে তাদের দিক পরিবর্তন করে চলে। দীর্ঘ ৫০ বছরের গবেষণায় এখনো পর্যন্ত শুকনো লেক রেস প্রায়া, ডেথ ভ্যালির চলমান পাথরের রহস্য উন্মোচিত হয়নি। ১৯৫৫ সালে এম. স্ট্যানলী প্রথমবারের মতো মত প্রকাশ করেন যে, রেস প্রায়া, ডেথ ভ্যালিতে বন্যার পর সৃষ্ট বরফের কারণে পাথর স্থান পরিবর্তন করে। বছরের কোনো কোনো সময় প্রায়া ভ্যালি ৭ সেন্টিমিটার পর্যন্ত পানিতে তলিয়ে যায়, রাতে তাপমাত্রা হিমাঙ্কের নিচে নেমে আসে।  ১৯৭৬ সালে রবার্ট শার্প এবং ডুইট ক্যারে, এম স্ট্যানলির আইস-সিট মতবাদে দ্বিমত পোষণ করেন। তারা পাথরের চলার পথের ধরন ও জ্যামিতিক বিশ্লেষণ করে একাধিক ট্র্যাকের মাঝে সম্পর্ক দেখতে পান যেটি বরফ খণ্ডের দ্বারা ঘটা সম্ভব নয়। তারা মত প্রকাশ করেন যে, বছরের নির্দিষ্ট সময় ও নির্দিষ্ট আবহাওয়ায় বাতাসের কারণে পাথরগুলো সরে যায় যেটি প্রতি বছর বা দুই বছর অন্তর ঘটে থাকে।  ১৯৯৫ সালে জন বি. রেইড এবং হ্যাম্পশায়'র কলেজের ভূ-তাত্ত্বিকগণ শার্প-ক্যারে মতবাদের সাথে দ্বিমত পোষণ করেন। ১৯৮০'র দশকের শেষ হতে ১৯৯৪ সাল পর্যন্ত তারা সাতটি ড্যাথ ভ্যালি থেকে তথ্য সংগ্রহ করে স্ট্যানলির আইস-সিট মতবাদকে সমর্থন করেন।  আধুনিক জিপিএস ট্র্যাকিংনির্ভর স্যাটেলাইট ইমেজ থেকে পাথরগুলোর স্থান পরিবর্তনের সময় গতি সম্পর্কে ধারণা পাওয়া গেলেও তাদের স্থান পরিবর্তনের রহস্য এখনো রহস্যাবৃতই রয়ে গেছে। বিশেষ করে আপস্ট্রিমে পাথরের স্থান পরিবর্তনের সঠিক ব্যাখ্যা এখনো পাওয়া যায়নি।   তথ্যসূত্র    বহিঃসংযোগ    The Sliding Rocks of Racetrack Playa by Paula Messina  The Mystery of the Rocks on the Racetrack at Death Valley by Lena Fletcher and Anne Nester  http://www.physicsforums.com/showthread.php?p=437132  Moving Rocks of Death Valley's Racetrack Playa by Brian Dunning  Why Are Death Valley's Rocks Moving Themselves? by Philip Schewe (FoxNews)  বিষয়শ্রেণী:রহস্যাবৃত বস্তু বিষয়শ্রেণী:ভূতত্ত্ব বিষয়শ্রেণী:ভূতাত্ত্বিক ঘটনা বিষয়শ্রেণী:ডেথ ভ্যালি বিষয়শ্রেণী:শিলা বিষয়শ্রেণী:পাথর
জিওং কুয়াং (, খ্রিস্টপূর্ব ১১শ শতাব্দীতে রাজত্ব করেছিলেন) প্রাচীন চীনের চৌ রাজবংশের (১০৪৬-২৫৬ খ্রিস্টপূর্বাব্দ) সময়কালে চু রাজ্যের একজন প্রাথমিক শাসক ছিলেন। তিনি তার পিতা জিওং লি এর স্থলাভিষিক্ত হন, এবং তার পুত্র জিওং ইয়ে তার স্থলাভিষিক্ত হন, যিনি পরে ঝাউ-এর রাজা চেং দ্বারা এনফেওফ করেন এবং জি (子) এর বংশগত মহৎ পদমর্যাদা প্রদান করেন।    তথ্যসূত্র   বিষয়শ্রেণী:মৃত্যুর সাল অজানা বিষয়শ্রেণী:জন্মের সাল অজানা বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:খ্রিস্টপূর্ব ১১শ শতাব্দীর চীনা রাজশাসক বিষয়শ্রেণী:চু (রাজ্যের) রাজশাসক
ইউরিক অ্যাসিড হলো কার্বন, হাইড্রোজেন নাইট্রোজেনের  হেয়ারোসাইক্লিক যৌগ যার রাসায়নিক সংকেত C5H4N4O3। এটি আয়ন ও লবণ তৈরি করে যা ইউরেট ও অ্যাসিড ইউরেট নামে পরিচিত, যেমন-অ্যামোনিয়াম অ্যাসিড ইউরেট। ইউরিক অ্যাসিড হলো পিউরিন নিওক্লিওটাইডের বিপাকীয় ভাঙ্গনের ফলে তৈরি দ্রব্য এবং এটি মূত্রের এক্টি সাধারণ উপাদান।ইউরিক অ্যাসিডের উচ্চ রক্তপ্রবাহ গেঁটেবাঁতের দিকে ধাবিত করে এছাড়া এটি ডায়াবেটিস ও অ্যামোনিয়াম অ্যাসিড ইউরেট কিডনি পাথর তৈরির মত শারীরিক অবস্থার সাথে সম্পর্কযুক্ত।  রসায়ন  সুয়েডীয় রসায়নবিদ কার্ল ভিলহেল্ম শেলে ১৭৭৬ সালে কিডনির পাথর থেকে প্রথম '''ইউরিক অ্যাসিড পৃথক করেন। ১৮৮২ সালে ইভান হরবাচেভস্কি ইউরিয়াকে গ্লাইসিনের সাথে গলিয়ে প্রথম ইউরিক অ্যাসিড সংশ্লেষণ করেন।  ইউরিক অ্যাসিড ল্যাকটাম-ল্যাকটিম টটোমারিতা প্রদর্শন করে।(মাঝে মাঝে অবশ্য কিটো-এনোল টটোমারিতা হিসেবে বর্ণনা করা হয়) ইউরিক অ্যাসিড হল একটি ডিপ্রোটিক অ্যাসিড যার অম্লত্ব ধ্রুবক pKa1 = ৫.৪ এবং pKa2 = ১০.৩। + ইউরিক অ্যাসিড এবং ইউরটের টটোমারসমূহ130px  25px  150px  pKa125px  150px ল্যাকটাম অবস্থা   ল্যাকটিম অবস্থা   ইউরেট আয়ন   তথ্যসূত্র     বিষয়শ্রেণী:জৈব অ্যাসিড বিষয়শ্রেণী:নাইট্রোজেন চক্র বিষয়শ্রেণী:ট্রাইকিটোন
সিলেট জেলা স্টেডিয়াম বাংলাদেশের সিলেটের লামাবাজারে অবস্থিত। এটি বিভিন্ন কাজে ব্যবহৃত হলেও অধিকাংশ সময় ক্রিকেট ও ফুটবলের জন্যই ব্যবহার করা হয়। এটি ঢাকা মোহামেডান স্পোর্টিং ক্লাবের হোম গ্রাউন্ড হিসেবে ব্যবহার করা হয়।  এক সময় চতুর্দিকে পাহাড়ে ঘেরা ছিলো স্থানটি এবং ''ফিরিঙ্গি টিলা'' নামে পরিচিত ছিল, ধারণা করা  হয় পর্তুগিজ ফিরিঙ্গিরা সেখানে একসময় বসবাস করতো। ১৯৬৫ সালে পাহাড় কেটে স্টেডিয়াম বানানো হয় এবং ২০০৬ সালে ফ্লাড লাইটের আলোয় আলোকিত করেন সাবেক অর্থমন্ত্রী এম সাইফুর রহমান।২০১০ সালের দিকে স্টেডিয়ামকে আরো রঙ্গিন করেন সাবেক অর্থমন্ত্রী আবুল মাল আব্দুল মুহিত।  আরও দেখুন বাংলাদেশের স্টেডিয়ামের তালিকা বাংলাদেশের ক্রিকেট মাঠের তালিকা  তথ্যসূত্র   বহিঃসংযোগ  স্টেডিয়ামের ছবি   বিষয়শ্রেণী:বাংলাদেশের স্টেডিয়াম বিষয়শ্রেণী:সিলেট জেলা বিষয়শ্রেণী:১৯৬৫-এ প্রতিষ্ঠিত বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:সিলেটের খেলাধুলা বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:সিলেট বিভাগের ভবন ও স্থাপনা বিষয়শ্রেণী:সিলেটের ক্রীড়া অনুষ্ঠানস্থল
২৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা ও গড়পার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।  বিবরণ ২৮ নং ওয়ার্ডের সীমানা নিম্নরূপ: উত্তর দিকে বিবেকানন্দ রোড; পূর্ব দিকে সার্কুলার খাল; দক্ষিণ দিকে ড. এম. এন. চট্টোপাধ্যায় রোড  এবং পশ্চিম দিকে আচার্য প্রফুল্লচন্দ্র রোড।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫২৮ নং ওয়ার্ডসংযুক্তা রায়ভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০ফরজানা আলমসর্বভারতীয় তৃণমূল কংগ্রেস২০১৫ইকবাল আহমেদসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড